Greek Legal Document

Category: 367

Content:
23. ΝΟΜΟΣ 5283 της 21/26 Αυγ. 1931 Περί αναγραφής κατ’ έτος εις τον προϋπολογισμόν του υπουργ. Δικαιοσύνης ειδικής πιστώσεως προς ανέγερσιν νέων κτιρίων φυλακών κλπ. Άρθρ.1.-Εν τω ειδικώ προϋπολογισμώ δαπανών του υπουργ. Δικαιοσύνης αναγράφεται κατ’ έτος υπό ίδιον κεφάλαιον και άρθρον πίστωσις, ης το ποσόν ορίζεται εκάστοτε υπό του Υπουργικού Συμβουλίου, μη δυναμένη να η κατωτέρα του ποσού των 25 εκατομμυρίων κατ’ έτος. Η πίστωσις αύτη διατίθεται δι’ ανέγερσιν νέων κτιρίων φυλακών ή ιδρυμάτων προς πρόληψιν της εγκληματικότητος των παίδων ή άλλους παρεμφερείς σκοπούς, δι’ επισκευήν ή διαρρύθμισιν υπαρχόντων τοιούτων κτιρίων δια πάσαν άλλην δαπάνην δια την οργάνωσιν και λειτουργίαν εν γένει των φυλακών δι’ αγοράν ακινήτων και δια την εξυπηρέτησιν συναφθησομένων δανείων δια τους ανωτέρω σκοπούς. Η διάθεσις της πιστώσεως της προηγουμένης παραγράφου ενεργείται κατά τας κειμένας γενικά και ειδικάς περί εκτελέσεως δαπανών του Δημοσίου διατάξεις ως και τας διατάξεις του ν. 4130, βαρύνει δε την χρήσιν, εις ην ενεγράφη, ανεξαρτήτως του χρόνου εκτελέσεως της δαπάνης. Άρθρ.2.-Ο υπουργός της Δικαιοσύνης δύναται να συνομολογή βραχυπρόθεσμα δάνεια μετά της Αγροτικής Τραπέζης, δι’ ων θα σκοπήται ειδικώς η καλλιέργεια των αγροκτημάτων των αγροτικών φυλακών ή των αναμορφωτικών σχολείων. Άρθρ.3.-Κατηργήθη υπό του Ν.Δ. της 28/30 Σεπτ. 1935 (6.Ιβ.8). Άρθρ.4.-Από της ισχύος του παρόντος καταργείται το άρθρ. 9 του ν. 3782 περί μετατροπής ποινών. Τα υπό του καταργουμένου τούτου άρθρου προβλεπόμενα έσοδα εισάγονται εφεξής κατά τα κεκανονισμένα εις τον προϋπολογισμόν των εσόδων του Κράτους. Περί της διαθέσεως των εσόδων τούτων βλ. άρθρ. 16 Ν.Δ. 4 Ιουλ. 1933 (9.Γζ.2). (Αντί για τη σελ. 523(γ) Σελ. 523(δ) Τεύχος 1364 Σελ. 23 Οργανικοί Νόμοι περί Φυλακών 6.Ι.α.19-23